Uznesenie Všeobecného súdu (tretia komora) z 9. októbra 2012 – Région Poitou-Charentes/Komisia
(vec T-31/12)
„Žaloba o neplatnosť – Štrukturálne fondy – Akt, ktorý nie je možné napadnúť žalobou – Akt, ktorý je čiastočne informatívny a čiastočne prípravný – Neprípustnosť“
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – List Komisie, ktorým sa od riadiaceho orgánu programu iniciatívy Spoločenstva požadujú dodatočné informácie týkajúce sa záverečnej
správy o vykonaní uvedeného programu pred uplynutím lehoty piatich mesiacov uvedenej v článku 37 ods. 1 štvrtom pododseku
nariadenia č. 1260/1999 – Vylúčenie (článok 263 ZFEÚ; nariadenie Rady č. 1260/1999, článok 37 ods. 1 štvrtý pododsek) (pozri body 32, 33, 39, 41, 49,
52)
Predmet
Návrh na zrušenie rozhodnutia uvedeného v liste Komisie z 18. novembra 2011, uvádzajúcom ako predmet „Uzavretie programu ‚Atlantická
oblasť‘ 2000 – 2006, Schválenie záverečnej správy, CCI: 2001 RG 16 0PC 006“
Výrok
1.
Žaloba sa zamieta ako neprípustná.
2.
Région Poitou-Charentes znáša vlastné trovy konania a je povinný nahradiť trovy konania, ktoré vznikli Európskej komisii.